b'\n_START_ARTICLE_\nCesar Sujnin\n_START_SECTION_\nLegenda\n_START_PARAGRAPH_\nSujnin je po mnenju zgodovinarjev "legendarni cesar", saj so podatki o njem skopi. Ni dovolj materiala, ki bo dovoljeval nadaljnje \xc5\xa1tudije in verifikacijo.\xc2\xa0Vladavina 29. cesarja Kinmeja je prva, za katero lahko sodobno zgodovinopisje priskrbi preverljive datume, imena in datume\xc2\xa0za zgodnje cesarje pa so potrdili v \xc4\x8dasu 50. cesarja dinastije Jamato, Kanmuja.\xc2\xa0Ime Sujnin-tenno\xc2\xa0so mu dodali kasneje._NEWLINE_Legenda pravi, da je pred pribli\xc5\xbeno 2.000 leti cesar Sujnin naro\xc4\x8dil h\xc4\x8derki, princesi Jamatohime-no-mikoto, da poi\xc5\xa1\xc4\x8de primeren stalen kraj, kjer bi se izvajale ceremonije v \xc4\x8dast bo\xc5\xbeanstvu sonca Amaterasu-omikami. Po dvajsetih letih iskanja se je ustavila na obmo\xc4\x8dju Iseja, kjer je ustanovila sveti\xc5\xa1\xc4\x8de v Iseju.\xc2\xa0V skladu s tradicijo sveti\xc5\xa1\xc4\x8da Asama so princeso Konohanasakuja prvi\xc4\x8d \xc4\x8dastili v osmem mesecu tretjega leta vladavine cesarja Sujnina._NEWLINE_Nihon \xc5\xa0oki\xc2\xa0bele\xc5\xbei rokoborsko tekmovanje med Nomi no Sukunejem in Taima no Kehajo kot izvor borb sumaj\xc2\xa0(sumo borb). Preko podobnih zgodb so Japonci pogosto sprejeli vladarjev zgodovinski obstoj brez kakr\xc5\xa1nihkoli oprijemljivih zapisov._NEWLINE_D\xc5\xbeien je zapisal, da je bil Tehiede Tuhojo tretji sin cesarja Sud\xc5\xbeina, in da je vladal iz pala\xc4\x8de Takami-no-mija pri Makimuku v kasnej\xc5\xa1i provinci Jamato. Pojasnjuje tudi, da je bila v \xc4\x8dasu vladavine cesarja Sujnina v sveti\xc5\xa1\xc4\x8de v Iseju imenovana prva visoka sve\xc4\x8denica sajo/sajgu._NEWLINE_Sujnin je posmrtno ime.\xc2\xa0Nesporno je kitajsko po obliki in budisti\xc4\x8dno po implikaciji, kar nakazuje, da je bilo dodano stoletja kasneje, v \xc4\x8dasu, ko so v Kod\xc5\xbeiki\xc2\xa0dodajali ledende o izvoru dinastije Jamato._NEWLINE_Legenda o princesi Kaguji temelji na Sujninovi zgodbi s Kaguja-hime-no-Mikoto, eno njegovih dru\xc5\xbeic._NEWLINE_Dejanski kraj Sujninovega pokopa ni znan. Tradicionalno se ga spominjajo v misasagiju v Nari. Cesarsko posve\xc4\x8den mavzolej se imenuje\xc2\xa0Sugavara no Fu\xc5\xa1imi no higa\xc5\xa1i no misasagi. Sujninova grobnica je v Ni\xc5\xa1i-ma\xc4\x8diju, Amagacud\xc5\xbei, mesto Nara.\xc2\xa0Ta grobnica kofunskega\xc2\xa0tipa ima na sredini otok v zna\xc4\x8dilni obliki klju\xc4\x8davnice znotraj velikega jarka z vodo.'